KARJALAINEN KOTITALOMUSEO 



HILJAN PIHA 




Karjalainen kotitalo on ulkomuseo, jonka tarkoituksena on vaalia 
entisajan tapoja ja perinteitä. Karjalaisella kotitalolla voi nähdä ja 
kuvitella, millaista maatalousyhteisön elämä oli 1 800-luvun loppu- 
puolen Imatralla ja lähiympäristössä. 

Hiljan piha on saanut nimensä imatralaisen kotiseutu-aktiivin, kirjai- 
lija Hilja Valtosen mukaan. Hilja Valtonen toimi Imatralla opettajana, 
kirjoitti monia kirjoja, ja toimi valtakunnallisesti kotiseutuyhdistys- 
aktiivina. Hän oli myös ensimmäinen Imatran Inkeri! 



TERVETULOA TUTUSTUMAAN! 



RAKENNUKSET: 



1 . ) Tuparakennus on ensimmäinen museoalueelle pystytetty raken- 
nus. Se on peräisin Taipalsaarelta. Rakennuksen tupaosa on tyypil- 
linen karjalaispirtti, joka on alunperin toiminut savupirttinä. Tämän 
voi todeta mustuneesta laesta ja seinällä olevasta räppänästä. Tupa 
on rakennettu vuonna 1806. Tuvassa on nähtävillä entisajan huone- 
kaluja sekä työ- ja talousvälineitä 1 800-luvulta. Tuparakennuksen 
välikäytävä ja kaksi kamaria ovat vuodelta 1846. Ensimmäinen on 
toiminut isännän kamarina ja sinne on sijoitettu eri-ikäistä esineis- 
töä. 

2. ) Vilja-aitta on pihan ja samalla koko Imatran vanhin rakennus, 
vuodelta 1803. Se on tuotu museoalueelle Imatran Tainionkosken 
Arposenmäeltä. Kaksikerroksisen aitan ala-osassa on nähtävillä vil- 
jalaarit sekä jyvien ja jauhojen käsittelyyn tarvittuja työvälineitä. 

3. ) Savusauna on peräisin Imatran Huhtasen kylästä, vuodelta 1850. 
Savusaunan saunaosa on säilyttänyt alkuperäisen muotonsa ja se on 
vieläkin käyttökelpoinen. 

4. -6.) Kaikki pienet aitat ovat 1850-luvulta. Portilta katsottuna en- 
simmäinen aitta on siirretty museoalueelle Ruokolahden Inkilänmä- 
eltä. Toinen aitta on Ruokolahden Käringiltä, ja viimeinen aitta on 
Imatran Näträmälästä. Tyypillisesti aitoissa säilytettiin esim. työ- 
välineitä, maatalon erilaisia työkaluja, kalastusvälineitä, emännän 
käytössä olleita talousvälineitä, ruokaa, tai vaikka kankaita, erilaisia 
tekstiilejä ja vaatteita. 

7. ) Läävä eli navetta- ja tallirakennus on rakennettu vanhoista hirsis- 
tä, alkuperäisen mallin mukaan. Lehmiä pidettiin läävän puolella, ja 
hevosia tallin puolella. 

8. ja 9.) Riihi ja Riihi-Latukka ovat 1 850-luvulta. Rakennukset on 
siirretty museoalueelle Imatralta ja Ruokolahdelta. Riihessä on kui- 
vatettu ja puitu viljaa. 



Karjalainen Kotitalo-museoalue rakennettiin vuosina 1959-62 
Imatran kotiseutuyhdistyksen toimesta. Museon kaikki rakennukset 
ja esineistö on saatu lahjoituksina lähialueelta. 
Rakennukset on koottu Vuoksen rannalle ulkomuseoalueeksi. 
Hiljan Piha herää eloon kesäisin Jolloin paikalle saapuvat eläinten 
lisäksi monet vierailijat. 

Joulukuussa Hiljan Pihaan rakentuva joulumaa tarjoaa kävijöilleen 
joulun taikaa ja tunnelmaa. 

Hiljan piha toimii myös mainiona kokous- ja juhlapaikkana. Läpi 
vuoden järjestettävät erilaiset pienet tapahtumat kutsuvat mukaan 
kaikenikäisiä. 

10. ) Sepän työtilana toiminut pajarakennus. 

1 1 . ) Nuottakota on toiminut nuottien ja verkkojen kuivatus- ja säily- 
tyspaikkana. Nuottakota on rakennettu 1850-luvulla, ja se on siirretty 
alueelle Imatran Huhtasen kylästä. 

12. ) Talousrakennus. 

13. ) Kahvio, sekä lipunmyynti- ja neuvontapiste. Rakennus on kun- 
nostettu vanhasta riihestä. 



KARJALAINEN KOTITALO 



Pässiniemi 
Kotipolku 1 
55120 IMATRA 



